KOE ULUAKI TOHI A MOSESE, 


OKU UI KOE KAMATAAGA BE 


KO JENESI 


VAHE I. 


£ Koe fakatuhu oe lagi mo mamani, as oe mānma, 

6 moe alā, o moe mavahe oe fonua mei he gaahi 

vaí, II moe gaohi ia he fua, t4 ae laa, moe mahina, 

moe gaahi fetuu, 2o ae ika, moe faga manu buna, 

24 ae faga manu hehehehe, 26 hoe tagata $ he tatau 

oe Otua. 29 Koe tuutuuni fohi oe meahai. 

AE fakatubu e he Otua i he kama- 
taaga ae lagi mo mamani. 

2 Bea nae fuofuonoa a mamani mo 
Iala ; bea nae fakabouli ae fuga oe loloto. 
Bea nae oofaki ae Laumalie oe Otua ki 
he fukahi vai. 

3 Bea folofola ae Otua, Ke māma : 
bea nae māma ai. 

4 Bea afio e he Otua ki he māma, kuo 
lelei ia : bea nae vahe'i e he Otua ae 
māma mei he bouli. 

5 Bea nae ui e he Otua ae māma koe 
Aho, bea ne ui ae bouli koe Bo. Bea 
koe efiafi moe bogibogi koe uluaki aho 
ia. 

6 ʻ[ Bea nae folofola ae Otua, Ke ai ae 
atā i he vahaa oe gaahi vai, ke vahe'i ae 
gaahi vai mei he gaahi vai. 

7 Bea nae gaohi e he Otua, ae atā, bea 
vahe'i ae gaahi vai nae i he lalo atā, mei 
he gaahi vai nae i oluga i he atā : bea 
nae hoko ia. 

8 Bea nae ui ae atā e he Otua koe 
Lagi. Bea koe efiafi moe bogibogi ko 
hono aho ua ia. 

o ʻ| Bea nae folofola ae Otua, Ke faka- 
taha ae gaahi vai i he lalo lagi ki he botu 
be taha, bea ke ha mai ae momoa : bea 
nae hoko ia. 

Io Bea nae ui e he Otua ae momoa koe 
Fonua; bea koe gaahi vai nae tanaki 
fakataha, naa ne ui koe Tahi ; bea nae 
afio e he Otua kuo lelei. 

II Bea nae folofola ae Otua, Ke tubu 
ae mohuku mei he kelekele, moe aka 
iki oku ai hono tega, moe akau oku fua, 
bea i ai hono tega, o tatau mo hono 
faahiga : bea nae hoko ia. 

Ii2 Bea nae tubu mei he kelekele ae 
mohuku, moe akau iki nae tubu ai ae 
tega o hono faahiga, moe akau oku fua, 


aia nae i ai ae tega o hono faahiga : bea 
nae afio e he Otua kuo lelei. 

I3 Bea koe efiafi moe bogibogi ko 
hono aho tolu ia. 

14 ʻ“| Bea nae folofola ae Otua, Ke ai 
ae gaahi māma i he atā oe lagi, ke vahe'i 
ae aho mei he bo ; bea ke fakailoga aki 
ia ae gaahi faahitaʻu, moe gaahi aho, 
moe gaahi taʻu : 

15 Bea ke hoko ia koe gaahi māma i he 
atā oe lagi ke fakamāma ki mamani : 
bea nae hoko ia. 

16 Bea nae gaohi e he Otua ae māma 
lahi e ua ; koe māma lahi hake ke bule 
ki he aho, moe māma jii ke bule ki he 
bo : bea moe gaahi fetuu foki. 

17 Bea nae tuku ia e he Otua i he atā 
oe lagi, ke fakamāma ki mamani, 

18 Bea ke bule ki he aho moe bo, bea 
ke vahe'i ae māma mei he bouli : bea 
nae afio e he Otua kuo lelei. 

io Bea koe efiafi moe bogibogi ko honi 
aho fa ia. 

2o ʻ| Bea nae folofola ae Otua, Ke 
tubu o lahi aubito mei he gaahi vai ae 
mea moui oku totolo, moe faga manu 
buna ke buna i he fuga o mamani, i he 
atā oe lagi. 

2i Bea nae gaohi e he Otua ae gaahi 
tofuaa lalahi, moe mea moui kotoabe 
nae gaolo, aia ne tubu lahi aubito mei 
he gaahi vai i ho nau faahiga, moe faga 
manu buna kotoabe i ho nau faahiga : 
bea nae afio e he Otua kuo'lelei. 

22 Bea nae tabuaki'i akinautolu e he 
Otua, o behe, Mou fanafanau, mo tubu 
ke lahi, bea fakafonu ae gaahi vai oe 
tahi, bea ke tubu ke lahi ae faga manu 
buna i mamani. 

23 Bea koe efiafi moe bogibogi ko hono 
aho nima ia. 

24 ʻ| Bea nae folofola ae Otua, Ke 
tubu mei he fonua ae mea moui i hono 
faahiga, ae faga manu, moe mea totolo, 
moe manu oe vao i hono faahiga : bea 
nae hoko ia. 

25 Bea nae gaohi e he Otua ae manu 
oe vao i hono faahiga, moe faga manu 

lalahi i ho nau faahiga, moe mea koto- 
abe oku totolo i he fuga fonua i hono 
faahiga : bea nae afio e he Otua kuo 
lelei ia. 

26 “[ Bea nae folofola ae Otua, Ke tau 
gaohi ae tagata i ho tau tatau, moe tau 
aga : bea ke nau bule ki he ika oe tahi, 
moe manu buna oe atā, moe faga manu, 
mo mamani kotoabe, moe mea totolo 
kotoabe oku gauʻe i he kelekele. 

27 Koia nae gaohi ae tagata e he Otua 
i hono tatau, naa ne gaohi ia i he tatau 
oe Otua ; naa ne gaohi akinaua koe 
tagata moe fefine, 

28 Bea mae tabuaki'i akinaua e he 
Otua, bea folofola ae Otua kiate kinaua, 
Fanafanau, mo fakatokolahi, mo faka- 
kakai a mamani, bea bule ki ai: bea 
bule ki he ika oe tahi, moe faga manu 
buna oe atā, moe mea moui kotoabe oku 
gauʻe i he fuga o mamani. 

29 ʻf[| Bea nae folofola ae Otua, Vakal, 
kuou foaki kiate kimoua ae akau iki 
kotoabe oku i ai hono tega, aia oku i he 
fuga oe fonua kotoa, moe akau kotoabe 
oku fua aia oku i ai hono tega ; koia ia 
ke mo kai. 

30 Bea koe faga manu kotoabe i he 
fonua, moe faga manu buna kotoabe oe 
atā, moe mea moui kotoabe oku totolo i 
he fonua, e kai i he akau-lau mata 
kotoabe : bea nae hoko ia. 

31 Bea nae afio e he Otua ki he mea 
kotoabe naa ne gaohi, bea vakai, nae 
lelei aubito. Bea koe efiafi moe bogi- 
bogi ko hono aho ono ai. 


VAHE II. 


1 Koe uluaki aho labu. a Koe aga oe fahatubu. 
8 Koe goue ho Iteni, to mo hono vailafe. 17 Koe 
fahatabu'i ae ahau oe ilo. 19, 20, Koe fakahigoa 
oe faga manu. z2i1 Koe gaohi oe fefine, moe 
tuutuuni oe fakamau unoho. 

N*E behe a hono gaohi o oji ae lagi 

moe fonua, mo ho na nāunāu 
kotoabe, 

2 Bea i hono fitu oe aho kuo fakaoji e 
he Otua a ene gaue aia naa ne fai ; bea 
nae tutuku ia i hono fitu oe aho, mei he 
ene gaue kotoabe aia naa ne fai. 

3 Bea nae tabuaki e he Otua a hono 
fitu oe aho, mo ne fakatabu'i ia : koeuhi 
koia ia naa ne tutuku ai mei he ene gaue 
kotoabe, aia nae fakatubu mo gaohi e he 
Otua. . 

4 ʻ| Koe tala fakahohoko eni ki he 
gaohi oe lagi mo mamani, i he aho aia 
nae takatubu ai e Jihova koe Otua, a 
mamani bea moe lagi, 


5 Moe akau kotoabe oe fonua i he 
heeki ke tuu ia i he kelekele, moe akau 
iki kotoabe oe fonua, i he heeki ai ke 
tubu : he nae heeki ke tuku e he Otua 
ha uha ki he kelekele, bea nae ikai ha 
tagata ke goue'i ae kelekele. 

6 Ka nae alu hake ae vaivao mei he 
fonua, ke fakaviviku ae fuga kelekele 
kotoabe. 

7 Bea nae gaohi e Jihova koe Otua ae 
tagata mei he efu oe kelekele, bea ne 
manava ki hono ava'i ihu ae manava oe 
moui ; bea hoko ae tagata koe laumalie 
moui. 

8 “| Bea nae to ae goue e Jihova koe 
Otua ki he botu hahake i Iteni ; bea ne 
tuku ki ai ae tagata aia naa ne gaohi. 

9o Bea nae fakatubu e Jihova koe Otua 
mei he kelekele ae akau kotoabe oke 
matamatalelei, bea lelei *ki he kai ; moe 
akau oe moui foki i he loto goue, bea 
moe akau oe ilo oe lelei moe kovi. 

io Bea nae alu atu ae vaitafe i Iteni ke 
fakaviviku ae goue ; bea ne mavahevahe 
ia mei ai i he magai-vai e fa. 

II Koe higoa oe uluaki ko Bisoni: 
koia ia oku takatakai ae fonua kotoa ko 
Havila, aia oku i ai ae koula ; 

12 Bea oku lelei ae koula oe fonua 
koia bea oku i ai ae mataitofe, moe 
maka koe onike. 

13 Bea koe higoa o hono ua oe vaitafe 
ko Kihoni : koia ia oku takatakai ae 
fonua kotoa ko Kusi. 

14 Bea koe higoa o hono tolu oe vaitafe 
ko Hitikeli : koia ia oku tafe atu ki he 
hahake o Asilia. Bea ko hono fa oe 
vaitafe ko Iufaletesi. 

15 Bea nae ave e Jihova koe Otua ae 
tagata o ne tuku ia ki he goue ko Iteni, 
ke tauhi mo leo ki ai. 

Ii6 Bea nae fekau e Jihova koe Otua 
ki he tagata, o behe, E gofua a hoo kai 
mei he akau kotoabe oe goue, 

17 Ka koe akau oe ilo oe lelei moe 
kovi, e ikai te ke kai mei ai : he koe aho 
koia te ke kai ai, koe mooni te ke mate. 

18 ʻ| Bea nae folofola e Jihova koe 
Otua, Oku.ikai lelei ke toko taha be ae 
tagata : teu gaohi kiate ia ha tokoni oku 
tāu mo ia. 

io Bea nae gaohi e Jihova koe Otua, 
mei he kelekele ae faga manu kotoabe 
oe fonua, moe manu kotoabe oe atā ; 
bea ne omi ia kia Atama, ke vakai be 
koeha te ne ui akinautolu : bea iloga ae 
higoa nae ai e Atama ki he mea moui 
kotoabe, ko hono higoa ia. 

2o Bea nae fakahigoa e Atama ae faga 

manu lalahi kotoabe, moe faga manu 
buna oe atā, moe faga manu kotoabe oe 
vao ; ka nae ikai ke ilo kia Atama ha 
tokoni nae tāu mo ia. 

2I Bea nae tuku e Jihova koe Otua, ae 
mohe mau kia Atama, bea naa ne 
mohe : bea naa ne too hono hui vaka- 
vaka e taha, bea nae toe fakamaobo a 
hono kakano. 

22 Bea koe hui vakavaka aia nae too e 
Jihova koe Otua mei he tagata, naa ne 
gaohi mei ai ae fefine, bea omi ia ki he 
tagata. . 

23 Bea nae behe e Atama, Koe hui 
eni o hoku gaahi hui, moe kakano o 
hoku kakano : e ui ia koe Fefine, koeuhi 
nae too ia mei he Tagata. 

24 Koia e tukuage ai e he tagata e ene 
tamai mo ene faʻe, kae bikitai ki hono 
unoho : bea te na kakano taha be. 

25 Bea naa na fakatou telefua, ae ta- 
gata mo hono unoho, bea nae ikai te na 
ma ai. 

VAHE III. 
1 Koe kākā'i a Ivi e he gata. 6 Koe higa fahama- 
navahe ae fagata. 9 Ohu ehea ahinaua e he Otua. 

14 Koe fahamalaia ae gata. is Koe talaofa oe 


hako. 16 Koe taufea oe faahiga oe tagata. 21 Koe 
fuofua kofu. 22 Koe habuji mei Balalaisi. 


EA nae olo boto lahi hake ae gata i 

he manu kotoabe oe fonua, aia nae 

gaohi e Jihova koe Otua. Bea behe eia 

ki he fefine, Oku mooni kaa kuo behe e 

he Otua, E ikai te mo kai i he akau 
kotoabe oe goue ? 

2 Bea nae behe e he fefine ki he gata, 
Oku gofua e ma kai i he fua oe gaahi 
akau oe goue : 

3 Ka koe fua oe akau aia oku i he loto 
goue, kuo folofola mai e he Otua, E 
ikai te mo kai ai, bea e ikai te mo ala ki 
ai, telia naa mo mate. 

4 Bea behe e he gata ki he fefine, Oku 
ikai mooni te mo mate. 

5 He oku ilo e he Otua, i he aho te mo 
kai ai, e toki a ai ho mo mata, bea te mo 
hage koe otua, ke ilo ai ae lelei moe 
kovi. 

6 Bea i he mamata e he fefine oku 
lelei ae akau ki he kai, mo matamata- 
lelei ki he mata, bea koe akau ke vele- 
vele ki ai ke fakaboto'i, naa ne too ai 
hono fua, o kai, bea naa ne age foki ki 
hono unoho, bea naa ne kai. 

7 Bea nae a ai ae mata o kinaua oji 
be, bea na ilo kuo na telefua ; bea naa 
na tui ae lou fiki, o na vala aki ia. 

8 Bea naa na fanogo ki he leʻo o Jihova 
koe Otua, i he alu i he goue i he moko- 

moko oe aho : bea nae toitoi a Atama 
mo hono unoho, mei he ao o Jihova koe 
Otua, i he gaahi akau oe goue. 

9 Bea nae ui e Jihova koe Otua kia 
Atama, o ne behe kiate ia, Oku ke ife ? 

Io Bea behe eia, Naaku fanogo ki ho 
leʻo i he goue, bea naaku manavahe, 
koeuhi kuou telefua ; beau toitoi ai. 

II Bea behe eia, Kohai kuo fakaha 


kiate koe oku ke telefua ? Kuo ke kai 


i he akau, aia naaku fekau kiate koe, ke 
oua naa ke kai ai ? 

I2 Bea behe e he tagata, Koe fefine 
aia naa ke foaki ke ma nonofo, nae omi 
eia kiate au mei he akau, beau kai ai. 

13 Bea nae folofola a Jihova koe Otua 
ki he fefine, Koeha eni kuo ke fai? 
Bea behe e he fefine, Nae kākā'i au e he 
gata, beau kai. 

14 Bea nae folofola a Jihova koe Otua 
ki he gata, Koeuhi kuo ke fai eni, kuo 
ke malaia lahi hake i he faga manu 
lalata kotoabe, moe manu kotoabe oe 
vao ; te ke gaolo koe i ho kete, bea te ke 
kai ae efu i he gaahi aho kotoabe o hoo 
moui : 

15 Bea teu tuku ae taufehia iate koe 
moe fefine, bea ki ho hako mo hono 
hako ; e laiki eia ho ulu, bea te ke faka- 
volu ekoe a hono muivaʻe. 

16 Bea nae behe eia ki he fefine, Teu 
fakalahi aubito a hoo mamahi i hoo 
fanafanau : te ke faele'i ae fānau i he 
mamahi ; bea e i ho unoho a hoo holi, 
bea te ne bule'i koe. 

I7 Bea nae behe eia kia Atama, 
Koeuhi kuo ke tokaga ki he leʻo o ho 
unoho, bea kuo ke kai i he akau aia neu 
fekau kiate koe, Ke oua naa ke kai ai : 
kuo malaia ae kelekele koeuhi ko koe ; 
te ke kai mei ai i he mamahi i he gaahi 
aho kotoabe. o hoo moui ; 

18 E tubu mei ai kiate koe ae akau 
talatala moe talatalaamoa ; bea te ke 
kai ae akau iki oe fonua ; 

io Te ke kai ae meakai i he kakava o 
ho mata, kae oua ke ke foki ki he kele- 
kele ; he nae too koe mei ai : he koe efu 
koe, bea te ke toe foki ki he efu. 

2o Bea nae ui e Atama ae higoa o hono 
unoho ko [vi ; koeuhi koe faʻe ia oe 
kakai moui kotoabe. 

2i Nae gaohi foki e Jihova koe Otua 
mei he kili'i manu, ae gaahi kofu kia 
Atama rno hono unoho, bea naa ne 
fakakofu'i akinaua. 

22 ʻ| Bea nae folofola a Jihova koe 
Otua, Vakai, kuo hoko ae tagata ke hage 
ko ha taha iate kitautolu, ke ne ilo ae 

lelei moe kovi : bea koeni, telia naa 
mafao atu eia hono nima, bea ne toli 
foki mei he akau oe moui, o kai, bea 
moui o taegata : 

23 Koia nae fekau atu ia e Jihova koe 
Otua mei he goue o Iteni, ke ne gaue ki 
he kelekele aia nae too ia mei ai. 

24 Bea naa ne kabuji ai ae tagata ; 
bea ne tuku ki he bofu hahake oe goue o 
Iteni, ae jelubimi, moe heleta ulo, aia 
nae foli fakatakamilo, ke leohi ae hala 
oe akau oe moui. 

